Enugu (Igbonci/Inyamuranci Énugwú) birni ne, da ke a jihar Enugu, a ƙasar Nijeriya. Shi ne babban birnin jihar Enugu. Bisa ga ƙidayar jama'a a shekarar 2006, jimilar mutane722,664. An gina birnin Enugu a shekara ta 1912. Enugu ta samo aasalin sunata ne daga kalmomin Inyamuranci guda biyu; Énú Ụ́gwụ́ ma'ana "saman tsauni" dangane da cewa birnin na bisa tsauni. An sanya wa garin sunan dangane da "Enugwu Ngwuo" inda aka fara samun gawayin coal. Enugwu Ngwuo na daya daga cikin kauyuka goma da suka hadu suka samar da kabilar Ngwuo, wanda akan kira su 'ya'yan Ngwuako wanda ya kirkiro kabilar tun iyaye da kakanni. Ngwuako ya sanya dansa "Udeneogu" ya tsaya a saman tsaunin (Enu-Ugwu) don kare mutanen kabilar daga makiya. Kalmar Enugwu Ama Udeneogu, na nufin ( Enugwu garin Udeneogu). Mutanen na rayuwa a saman dutsen sannan su noma filayen dake jikin tsaunukan. Ngwuo tana da iyaka da kabilar Oshie daga kudu, kabilar Ojebeogene daga arewa, sai kuma Nkanu daga gabas.